Kúnnuɖetɔ́ Jehovah Tɔn Lɛ: Mɛ Alɔkpa Tɛ Mǐ ka Nyí?
Mǐ gosin akɔ vovo lɛ mɛ bo gosin fí vovo lɛ. É ɖò mɔ̌ có, mǐ ɖò bǔ, bo ɖò nǔ ɖokpo ɔ lɛ nya wɛ. Nǔ e nɔ mya nukún nú mǐ hú nǔ lɛ bǐ é wɛ nyí ɖɔ mǐ na nɔ kpa susu nú Jehovah Mawu. É wɛ dá nǔ lɛ bǐ, bo lɛ́ na Biblu ɔ mǐ. Mǐ nɔ wà nǔ e wu mǐ kpé é bǐ dó xwedó afɔdomɛ Jezu Klisu tɔn, bɔ mǐ nɔ lɛ́ gó ɖɔ è nɔ ylɔ́ mǐ ɖɔ Klisanwun lɛ. Mǐ mɛ ɖokpo ɖokpo nɔ zán hwenu dó d’alɔ gbɛtɔ́ lɛ hwɛhwɛ, bonu ye na kplɔ́n nǔ dó Biblu kpo Axɔ́suɖuto Mawu tɔn kpo wu. Ðó mǐ nɔ ɖekúnnu, alǒ nɔ ɖɔ xó dó Jehovah Mawu kpo Axɔ́suɖuto tɔn kpo wu wutu ɔ, è tuùn mǐ ɖɔ mǐ nyí Kúnnuɖetɔ́ Jehovah tɔn lɛ.
Kíjé nǔ e ɖò tɛn Ɛntɛnɛti tɔn mǐtɔn jí lɛ é kpɔ́n. Xà Biblu ɖò Ɛntɛnɛti jí. Kplɔ́n nǔ gegě dó mɛ alɔkpa e mǐ nyí é kpo nǔ e mǐ ɖi nǔ na lɛ é kpo wu.